RememBear е един от най-сигурните мениджъри на пароли на пазара днес. Той използва 256-битово AES криптиране от край до край, за осигури пълна защита на потребителските данни на сървърите на RememBear.
RememBear също използва голям брой високотехнологични протоколи за сигурност за защита на данните, включително система за управление на ключовете на сървъра, SRP протокол и TLS протокол.
Пробивите в мениджърите на пароли най-често се случват поради потребителска грешка, поради което RememBear предоставя на потребителите няколко различни инструмента, за да запазят сейфа си защитен.
Всяко копие на RememBear автоматично генерира нов ключ на устройството (New Device Key), който никога не бива изпращан до сървърите на RememBear. Дори ако хакер е успял да открадне главната ви парола онлайн, той няма да може да влезе в акаунта ви без физически достъп до вашето устройство.
Мобилното приложение на RememBear също е защитено с биометрична идентификация – така няма да можете да влезете през мобилно устройство без пръстов отпечатък или лицево сканиране.
Разбира се, все още е много важно да имате сложна главна парола, в случай че устройството ви бъде откраднато. Никой не иска целият ме трезор с пароли да бъде компрометиран, защото главната му парола е password123.